gl gl gl gl en pt gl id gl en pt gl gl en gl id gl en gl fr gl gl en pt gl gl en gl gl gl es it pt es en fr gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl es pt tr en gl gl gl gl gl gl gl gl en es gl es gl gl gl gl gl gl gl gl gl gl gl gl pt gl gl pt hu es pt en nn en es en gl es ca de de gl
Viños, historia e natureza para celebrar o amor
Gastos de envío gratis para Península e Baleares
San Valentín é a ocasión perfecta para gozar da leira de Pazo Baión, visitar a súa adega e celebrar o amor brindando cos seus albariños de pago
Máis aló das campañas dos grandes almacéns e das críticas dalgunhas persoas descreídas, San Valentín é a escusa perfecta para celebrar o amor. A vida ten suficientes sen sabores de seu, como para non aproveitar as ocasións que nos regala para brindar polo máis puro dos sentimentos humanos.
Á hora de planificar unha cita romántica, a nosa cabeza rapidamente recrea unha cea nun bo restaurante e algún regaliño para completar a escena. O inigualable poder do imaxinario audiovisual. Todos habemos interiorizado os tópicos das comedias románticas de Hollywood.
Pero a realidade pode ser moito máis bela e emocionante que as películas. Lonxe dos plans manidos, hai experiencias preciosas pensadas para gozar en parella. Como un plan de enoturismo nun lugar único no mundo: Pazo Baión.
Para unha ocasión tan especial como San Valentín, a mellor opción de entre os nosos cinco plans de enoturismo é A alma dos Albariños. Unha experiencia de dúas horas de duración ideal para dúas persoas e cuxo custo é de 40 euros por persoa.
En que consiste este plan?
En primeiro lugar, realízase unha visita guiada pola leira, os viñedos e o pazo. Posteriormente, éntrase na adega, onde pasa a maxia: a uva transfórmase en viño. Finalmente, procédese a degustar cinco albariños, dous de Pazo Baión e tres de Condes de Albarei.
Todo un menú de enoturismo composto por un primeiro prato, un segundo e unha deliciosa sobremesa. E que, recollendo as palabras do xenio Dumas, enriquece intelecto e alma, ao contrario que o mero alimento.
Un paseo pola natureza e por cinco séculos de historia
Hai varios motivos polos que a leira de Pazo Baión é unha paraxe inigualable. Para empezar, pola súa propia historia. A antiga Casa de Fontán e os seus terreos viron transcorrer toda a historia moderna e contemporánea de Galicia. Por este terreo e polo seu pazo pasaron algunhas das familias nobres máis poderosas e leva sendo unha explotación vinícola desde fai centenares de anos.
Se alguén quere saber que ocorreu en Galicia no últimos cinco séculos, como evolucionaron a súa agricultura, a súa economía e o seu sistema social, atopará poucos sitios que concentren máis información.
Para continuar, a leira ten un clima único, froito da proximidade da ría de Arousa e da súa propia orografía.
Cando un chega, pensa que pasou a barreira do espazo e que se atopa, de golpe, na Toscana italiana ou no val de Napa estadounidense.
Os viñedos deslízanse a través das ladeiras, o pazo, maxestoso, preside toda a leira e os xardíns, elegantes e coidados, embelecen, aínda máis, o conxunto.
A sensación de estar nun soño chega ata tal punto que podemos falar do microuniverso Pazo Baión. Un lugar no que os palmerais dialogan coas vides e a pedra centenaria confúndese coa milenaria natureza.
Un espazo, redeseñado polo gran arquitecto César Portela, ideal para evadirse do mundo en compañía da persoa á que amas. E, de paso, encher os pulmóns de aire puro e desconxelarse, tras o frío de xaneiro, co agradable clima das Rías Baixas.
Mergullarse na alquimia do viño
Tras este percorrido de ilusión, que atravesa viñas e zonas axardinadas e penétrase no pazo, pasamos ao segundo prato do noso menú de enoturismo para celebrar o amor: unha visita guiada pola adega.
Se a natureza e a historia de Pazo Baión son impresionantes, a súa moderna adega non o é menos. No seu interior, os avances tecnolóxicos fusiónanse coa bagaxe histórica dunha elaboración con tanta historia como o viño. Tradición e vangarda xúntanse para crear tres albariños con gran estrutura e personalidade.
A elaboración de Pazo Baión, o Mellor Viño Blanco Novo de España, segundo a Guía de Viños Gourmet, pon en valor a mellor das materias primas: a uva de variedade albariño.
Mentres que Gran a Gran, permítenos abordar un proceso natural case máxico: a podredumbre nobre.
Finalmente, grazas a Vides de Fontán, podemos coñecer todas as claves dunha crianza de 3 anos, moi complexa e planificada ao milímetro.
Estas tres elaboracións e o equipo de enoloxía transforman á adega un lugar máxico, gobernado pola alquimia. Un espazo no que cada detalle e recuncho resultan fascinantes.
Fin de festa: a cata
Cal é a mellor forma de coroar unha experiencia irrepetible e de celebrar o amor? Gozar dunha cata dirixida por un experto, no que o padal e o intelecto reciben unha gran cantidade de estímulos e información.
A sobremesa do noso menú de enoturismo deixará aos namorados co mellor sabor de boca: o dos nosos albariños.
Nesta cata poderán degustar cinco viños sensacionais: Pazo Baión, Vides de Fontán, Condes de Albarei, En Rama e Carballo Galego. Cada un deles ten un sabor, uns aromas e unha cor que o fan único.
Do noso buque insignia, Pazo Baión e do seu irmán, Vides de Fontán, xa volo contamos case todo. Ambos foron galardoados neste 2022 por parte da Guía de Viños, Destilados e Adegas de Galicia. Pazo Baión recibiu a Medalla de Ouro e Vides de Fontán a de Gran Ouro. Importantes recoñecementos que poñen en valor a calidade e estrutura de dúas elaboracións magníficas.
Xunto a eles, os namorados poderán brindar con outros tres viños da adega irmá, Condes de Albarei. O seu albariño homónimo destaca pola súa intensidade media-alta e os seus aromas florais con matices de froitas brancas, que o converten nun viño fresco e amplo.
Pola súa banda, Carballo Galego, é unha elaboración na que as notas de froita típicas da variedade albariño, fusiónanse con aromas especiados, xurdidos na crianza, como o café, a vainilla e o coco.
Finalmente, En Rama, é un viño de gran complexidade, no que os aromas florais e vexetais predominantes, ven complementados por notas de mel. Unha elaboración que nos lembra aos pétalos de rosa e á xara, para mergullarnos na natureza.
Este completo menú de enoturismo para o día de San Valentín fará as delicias dos namorados que, ademais de amarse entre eles, amen o viño.
Nun só plan poderán pasear por espazos incribles, coñecelo absolutamente todo sobre a propiedade e sobre a elaboración de albariños con cinco séculos de historia e brindar co mellor viño. Unha experiencia perfecta para celebrar o amor.
Deixa unha resposta Cancelar a resposta
Introduce o teu nome ou nome de usuario para comentar
Introduce o teu enderezo de correo electrónico para comentar
Introduce a URL da túa web (opcional)
Gardar o meu nome, correo electrónico e web neste navegador para a próxima vez que faga un comentario.
Accede a ofertas exclusivas
Subscríbete á nosa comunidade
A nosas redes sociais
Facebook-f Youtube Twitter Instagram
A arte de vendimiar, unha experiencia que cala fondo
15 de Setembro de 2022
Que nos depara a vendima? Uvas aromáticas e cunha acidez moi boa
1 de Setembro de 2022
Pazo Baión: Do onte ao mañá
25 de Agosto de 2022
Un escenario para facer a mellor reportaxe fotográfica dunha voda en Galicia
11 de Agosto de 2022
PrevPreviousOs nosos viños volven seducir á crítica
NextA acidez do albariño: vitalidade e madurezNext
Accede a ofertas exclusivas. Subscríbeche á nosa comunidade
Dirección de correo electrónico:
Deixa baleiro este campo se eres humano:
Dirección: Abelleira 4,5,6 Baión · 36614
Localidade: Vilanova de Arousa (Pontevedra)
Móbil: +34 636 800 234
Pazo Baión © 2022 – Todos os dereitos reservados
Web creada por www.blancoyenbatea.com